Foto’s: Leeu-treurmare duur voortAshlon Davids se wendrie. Foto: GB Jordaan. Die Leeus was gister op koers om hul eerste Curriebeker-oorwinning van die seisoen te smaak, maar toe kom bederf Griekwas hul partytjie. Ashlon Davids se drie in die doodsnikke van die wedstryd het beteken dat die Kimberley-manne uiteindelik die ontmoeting met 23–17 by die Universiteit van die Witwatersrand gewen het. Net ’n minuut of wat vantevore het die tuisspan nog ’n voorsprongetjie van 17–16 geniet nadat hulle ’n rustydagterstand van tien punte uitgewis het. Dit is Griekwas se vierde oorwinning van die seisoen, terwyl die Johannesburgers vanjaar nog nie een Curriebeker-wedstryd kon wen nie. GB Jordaan was daar om die aksie (en die wendrie) vas te vang. Griekwas: Drieë: Munier Hartzenberg en Ashlon Davids. Doelskoppe: George Whitehead (2). Strafskoppe: Whitehead (3). Leeus: Tiaan Swanepoel en Boldwin Hansen. Doelskoppe: Swanepoel (2). Strafskop: Swanepoel.